Aktiviteti prezantues i projektit

***Nxitja e aftësive kompjuterike dhe komunikuese tek***

***të rinjtë në zonat rurale për të përmirësuar integrimin e tyre në tregun e punës***

Qendra e Edukimit dhe e Komunikimit Peshkopi

3 Maj 2019, ora 11.00

“Nxitja e aftësive kompjuterike dhe komunikuese tek të rinjtë në zonat rurale për të përmirësuar integrimin e tyre në tregun e punës” është një projekt i mbështetur nga UNDP Albania me financim të Ambasadës së Mbretërisë së Bashkuar, nën thirrjen “Mbështetje për punësim dhe shërbime sociale për të rinjtë vulnerabël dhe gratë në Veriun e Shqipërisë “, i cili synon të forcojë rolin e të rinjve në territorin e bashkisë Dibër. Nisma udhëhiqet nga ANRD në partneritet me Agritra Vizion dhe Albanian Skills.

Projekti synon të pajisë të rinjtë në territor me njohuritë dhe aftësitë e domosdoshme që nevojiten për të patur akses në tregun e punës dhe mundësi të tjera zhvillimi. Me rastin e fillimit të zbatimit të nismës organizatat partnere të projektit organizojnë më 3 Maj 2019 aktivitetin prezantues të tij. Ky takim synon të njohë me objektivat e projektit, rezultatet e pritshme, si dhe rolin e aktorëve vendorë për ta bërë nismën rast suksesi.

Aktiviteti prezantues do të vijojë me një sesion dedikuar vlerësimit të nevojave të të rinjve për kualifikime dhe aftësi që do të realizohet nëpërmjet një panairi idesh.

Ftojmë të bëhen pjesë e këtij eventi të rinj e të reja të Qarkut Dibër, të autoriteteve vendore, përfaqësues të OSHC-ve të angazhuara me të rinjtë, të Zyrës së Punës, sipërmarrës vendorë etj.

|  |
| --- |
| **PROGRAMI** |
| **11.00** | **Mirëseardhja dhe Fjala e hapjes**Përfaqësuesi i Bashkisë Peshkopi - Sfidat aktuale në punësimin e të rinjve |
| **11.15** | **Përshkrim i projektit** “Nxitja e aftësive kompjuterike dhe komunikuese tek të rinjtë në zonat rurale për të përmirësuar integrimin e tyre në tregun e punës”– përfaqësues i ANRD dhe AGRITA Vision |
| **11.30** | **Diskutim i hapur** |
| **11.45** | **Bufe** |
| **12.45** | **Vlerësimi i nevojave të të rinjve në rajonin e Dibrës për kualifikime dhe aftësi - panair idesh** |
| **13.45** | **Mbyllja** |